L'Ajuntament de Sagunt fomentarà l'eficiència energètica de la piscina de la Casa de la Joventut i afavorirà la integració social de col·lectius vulnerables d'esta zona de la ciutat
30 de maig 2022

![](/media/yefhzy5r/m_cabecera.jpg?width=850&height=222.69520225776105)

![](/media/vvqfctoc/c-piscina-1.jpg?width=850&height=566.9886363636364)

La Junta de Govern Local de l'Ajuntament de Sagunt ha aprovat la inclusió d'una nova inversió d'un poc més de cent vint mil euros en l'Estratègia de Desenvolupament Urbà Sostenible i Integrat de la ciutat, l’EDUSI Join Sagunt. L'import de l'actuació ascendix a la quantitat de 120.175,29 €, dels quals el Fons Europeu de Desenvolupament Regional (FEDER), cofinança el 50% mitjançant el Programa Operatiu pluriregional d'Espanya FEDER 2014-2020.

Esta iniciativa consistix en la rehabilitació integral del sistema de climatització i control de la temperatura i humitat de la piscina coberta municipal “Casa de la Joventut”, amb la finalitat de dotar la ciutadania d'instal·lacions esportives de qualitat i contribuir al mateix temps a la millora de la seua eficiència energètica. L'Ajuntament de Sagunt escometrà les actuacions necessàries per instal·lar un nou sistema de deshumificació, centrat en la instal·lació d'una nova deshumectadora de circuit frigorífic d'última generació, més nova i eficient, que és capaç de renovar l'aire per a assegurar una qualitat ambiental òptima al públic, aprofitant les condicions exteriors per deshumidificar la piscina i reduir el consum de la màquina, així com dels conductes i sistemes necessaris per a regular la temperatura i humitat del recinte.

Estes instal·lacions poliesportives situades en el barri antic de la ciutat, en un dels barris amb una major vulnerabilitat sociodemogràfica i socioeconòmica, a causa de l'envelliment de la seua població i la presència de col·lectius vulnerables. Tenint en compte que l'esport i la convivència són elements fonamentals per a fomentar la inclusió social, resulta essencial millorar les condicions de l'entorn i dels espais públics destinats a l'oci i la trobada, especialment aquells susceptibles de fomentar l'activitat física.

El regidor d'Activitat Física, Salut i Esports, Javier Timón, ha indicat que per al departament suposa «**una doble satisfacció**» que este projecte tire avant amb la subvenció del programa Edusi. «**Dic doblement perquè d'una banda ens permetrà prestar un millor servici i de més qualitat, i per altre banda, tindrem la millora en el component de l'eficiència energètica**».

A més, Timón ha recordat que «**tant la deshumectadora de la piscina de la Casa de la Joventut com la d’Almudàfer, que també entrarà en este programa de subvenció de l’EDUSI, estan ja en una situació crítica quant al nombre d'avaries que està suposant per al departament i, per tant, poder solucionar estos problemes, que es preste el servici en millors condicions i que alhora tinguem el component de l'eficiència energètica, suposa donar solució a uns problemes que estàvem implicant des del propi departament a nivell de manteniment**».

Estes instal·lacions de la piscina, a causa dels anys d'ús, han patit un gran desgast al llarg dels anys, tractant-se d'una piscina coberta on s'acumula i concentra una humitat i condensació elevada, els sistemes de climatització i control de la temperatura i la humitat de l'aire són un element indispensable per a garantir el benestar i la salut dels usuaris, així com la conservació de les pròpies instal·lacions.

Actualment estos sistemes estan tenint problemes de funcionament, a més de ser poc eficients des del punt de vista energètic, per la qual cosa disminuix la qualitat i seguretat del servici.

Per això, l'Ajuntament de Sagunt ha decidit realitzar esta actuació, que segons la regidora delegada de l’EDUSI, Natalia Antonino, «**és un altre exemple de com l'ajuda econòmica de la Unió Europea, a través del Fons FEDER, permet avançar a la nostra ciutat en polítiques de millora de l'eficiència energètica i preservació del medi ambient, a més d'incidir en la promoció de la cohesió social**».

![](/media/3lyjcv5t/c-fachada-piscina.jpg?width=850&height=566.9886363636364)

![](/media/hu0l0jjt/m_final.jpg?width=850&height=222.69520225776105)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-fomentarà-l-eficiència-energètica-de-la-piscina-de-la-casa-de-la-joventut-i-afavorirà-la-integració-social-de-col-lectius-vulnerables-d-esta-zona-de-la-ciutat/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-fomentarà-l-eficiència-energètica-de-la-piscina-de-la-casa-de-la-joventut-i-afavorirà-la-integració-social-de-col-lectius-vulnerables-d-esta-zona-de-la-ciutat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-fomentarà-l-eficiència-energètica-de-la-piscina-de-la-casa-de-la-joventut-i-afavorirà-la-integració-social-de-col-lectius-vulnerables-d-esta-zona-de-la-ciutat/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-fomentarà-l-eficiència-energètica-de-la-piscina-de-la-casa-de-la-joventut-i-afavorirà-la-integració-social-de-col-lectius-vulnerables-d-esta-zona-de-la-ciutat/)